อานันท์ เปิดเวทีฟังความเห็น ตั้งกก.อิสระ
อานันท์ เปิดเวทีรับฟังความเห็น จัดตั้งองค์การอิสระ แก้ปัญหามาบตาพุด
9 ก.พ. 2553

อานันท์ เปิดเวทีรับฟังความเห็น จัดตั้งองค์การอิสระ แก้ปัญหามาบตาพุด
นายอานันท์ ปันยารชุน ประธานคณะกรรมการประสานงาน การให้ความเห็นขององค์การอิสระเป็นประธานเปิดเวทีชี้แจง และรับฟังความคิดเห็นการจัดตั้งองค์การอิสระตามมาตรา 67 วรรค 2ของรัฐธรรมนูญ เพื่อผ่านผลการศึกษาผลกระทบสิ่งแวดล้อม และผลกระทบต่อสุขภาพ ในโครงการที่ส่งผลกระทบต่อชุมชนอย่างรุนแรง เพื่อให้ดำเนินการไปได้ นายอานันท์ กล่าวว่า การเปิดรับฟังความคิดเห็นวันนี้ เป็นกระบวนการหนึ่ง เพื่อการจัดตั้งองค์การอิสระเฉพาะกาล ให้แล้วเสร็จภายใน 2-3 เดือน และจะเป็นการเปิดรับโครงการที่ศาลปกครองได้สั่งระงับโครงการในมาบตาพุดไว้ แต่หากจะมีผู้ฟ้องต่อศาลว่า การจัดตั้งองค์การอิสระเฉพาะกาลขัดต่อรัฐธรรมนูญนั้น ไม่เกี่ยวข้องกับการทำงานของตนเอง เพราะได้ทำงานตามหน้าที่แล้วด้านนายศักดิ์สิทธิ์ ตรีเดช ปลัดกระทรวงทรัพยากรธรรมชาติและสิ่งแวดล้อม หรือ ทส. กล่าวว่าทส.ได้เสนออนุคณะกรรมการที่พิจารณา ประเภทโครงการที่เข้าข่ายส่งผลกระทบต่อชุมชนอย่างรุนแรง ให้พิจารณาทางด้านเทคนิคของโครงการที่อยู่ในข่ายต้องทำรายงานผลกระทบด้านสิ่งแวดล้อม หรือ อีไอเอ และรายงานผลกระทบด้านสุขภาพ หรือ เอชไอเอ โดยในวันที่ 11 กุมภาพันธ์นี้ จะมีการเปิดรับฟังความคิดเห็นทางด้านเทคนิคเพิ่ม จากเดิมที่ไม่มีในกระบวนการ และจะเปิดรับฟังความคิดเห็นทั่วไป ในวันที่ 19 กุมภาพันธ์